অবন্তী স্কুল ট্রাস্ট

**অবন্তী স্কুল ট্রাস্ট** হল যুক্তরাজ্যের রাষ্ট্রীয় অনুদানপ্রাপ্ত হিন্দু ধর্মীয় স্কুলগুলির পৃষ্ঠপোষক ।  **আই-ফাউন্ডেশন** হলো ইংল্যান্ড এবং ওয়েলসের একটি হিন্দু এবং ইসকন দাতব্য প্রতিষ্ঠান যা অবন্তী স্কুল ট্রাস্ট দ্বারা পরিচালিত ধর্মীয় কর্তৃপক্ষের স্কুল পরিচালনা করে। আই-ফাউন্ডেশন সরকার কর্তৃক অর্থায়নে লন্ডনে প্রথম হিন্দু ধর্মের স্কুল প্রতিষ্ঠা করে ।

## ভর্তি
হিন্দু ছাত্রছাত্রীদের পাশাপাশি অন্যান্য ধর্মের ছাত্রদের জন্য স্কুলে ভর্তি খোলা।

## পাঠ্যক্রম
অবন্তী স্কুলগুলির লক্ষ্য "শিক্ষাগত শ্রেষ্ঠত্ব, চরিত্র গঠন এবং আধ্যাত্মিক অন্তর্দৃষ্টি" প্রচার করা।  অবন্তী স্কুলগুলি যুক্তরাজ্যের সরকার পরিচালিত স্কুলগুলির আদর্শ জাতীয় পাঠ্যক্রম অনুসরণ করে।  স্ট্যান্ডার্ড পাঠ্যক্রমের পাশাপাশি, অবন্তী স্কুলে সংস্কৃত ভাষা শিক্ষা, ধ্যান এবং যোগ অনুশীলন, নীতিশাস্ত্র এবং দর্শন শিক্ষা,  এবং অন্তর্ভুক্তিমূলক ধর্মীয় নির্দেশনা রয়েছে।  ধর্মীয় শিক্ষা হিন্দুধর্ম এবং বিশ্বের অন্যান্য ধর্মের মধ্যে সমানভাবে বিভক্ত।

## স্কুল
অবন্তী স্কুল ট্রাস্ট এবং আই-ফাউন্ডেশন প্রাথমিক ও মাধ্যমিক বিদ্যালয় পরিচালনা করে।

### প্রাথমিক বিদ্যালয়

#### কৃষ্ণ অবন্তী প্রাথমিক বিদ্যালয়, হ্যারো

কৃষ্ণ অবন্তী প্রাইমারি বিদ্যালয়, হ্যারো  হল যুক্তরাজ্যের প্রথম রাষ্ট্রীয় অর্থায়নে পরিচালিত হিন্দু স্কুল। যা হ্যারোর লন্ডন বরোতে পরিচালিত হয় । কৃষ্ণ অবন্তী প্রাথমিক বিদ্যালয় ২০১০ সালের ফেব্রুয়ারিতে খোলা হয়। প্রাথমিক বছরে, বিদ্যালয়ের সমস্ত শিক্ষার্থী শিক্ষার জন্য সরকারি লক্ষ্যমাত্রা পূরণ করেছিল।

#### কৃষ্ণ অবন্তী প্রাথমিক বিদ্যালয়, লেস্টার

কৃষ্ণ অবন্তী প্রাথমিক বিদ্যালয় নামে একটি দ্বিতীয় স্কুল,   ২০১১ সালে সেপ্টেম্বর লেস্টারে এটি খোলা হয় ।  স্কুলটি যুক্তরাজ্যের দ্বিতীয় হিন্দু প্রাথমিক বিদ্যালয় এবং লেস্টার অঙ্গরাজ্যের প্রথম রাষ্ট্রীয় অর্থায়নে পরিচালিত হিন্দু স্কুল।  বিদ্যালয়টি হিন্দু পটভূমির শিক্ষার্থীদের জন্য উন্মুক্ত, তবে বিদ্যালয়ে উপলব্ধ স্থানের অর্ধেক (৫০%) বিভিন্ন ধর্মের স্থানীয় শিক্ষার্থীদের জন্যও সংরক্ষিত।

#### কৃষ্ণ অবন্তী প্রাথমিক বিদ্যালয়, ক্রয়ডন
কৃষ্ণ অবন্তী প্রাথমিক বিদ্যালয়, ক্রয়ডন  একটি হিন্দু ধর্মের প্রাথমিক বিদ্যালয়, যা ক্রয়ডনের লন্ডন বরোতে অবস্থিত । অবন্তী স্কুল ট্রাস্ট ইতোমধ্যে স্কুলের জন্য একটি আদর্শ সাইট খুঁজে পেয়েছে।

#### অবন্তী কোর্ট প্রাথমিক স্কুল, রেডব্রিজ
অবন্তী কোর্ট প্রাথমিক স্কুল  লন্ডনের তৃতীয় হিন্দু ধর্মের প্রাথমিক বিদ্যালয়, যা লন্ডন বরো অব রেডব্রিজে পরিচালিত হয় ।

#### প্রাক্তন স্টেইনার-ওয়ালডর্ফ স্কুল
২০১৯-এর শেষের দিকে, পশ্চিম দেশের তিনটি স্কুল, যেগুলি পূর্বে স্টেইনার-ওয়ালডর্ফ স্কুল ছিল অবন্তী স্কুল ট্রাস্ট দ্বারা প্রতিস্থাপন করা হয়েছিল। সেই স্কুলগুলো হল ব্রিস্টলের অবন্তী গার্ডেন, এক্সেটারের অবন্তী হল এবং ফ্রোমের অবন্তী পার্ক ।

### মাধ্যমিক বিদ্যালয়

#### অবন্তি ফিল্ডস, লেস্টার
অবন্তী ফিল্ডস স্কুলটি সেপ্টেম্বর ২০১৮ সালে লেস্টারের নারবোরো রোড এলাকায় অস্থায়ী বাসস্থানে খোলা হয়েছিল । স্কুলটি ২০২১ সালের সেপ্টেম্বরে শহরের হ্যামিল্টন এলাকায় একটি উদ্দেশ্য নির্মিত সাইটে স্থানান্তরিত হয়।

#### অবন্তী হাউস সেকেন্ডারি স্কুল, হ্যারো
অবন্তি হাউস সেকেন্ডারি স্কুল হলো যুক্তরাজ্যের প্রথম হিন্দু মাধ্যমিক বিদ্যালয়, যা হ্যারোর লন্ডন বরোতে কাজ করে। ২০১২ এবং ২০১৮ এর মধ্যে এটির কোন স্থায়ী ভবন ছিল না, তবে স্কুলটি এখন ওয়েম্বরো রোডে অবস্থিত ।

### পরিকল্পিত স্কুল

#### গ্যান্টস হিল স্কুল, রেডব্রিজ
গ্যান্টস হিল স্কুল  হল একটি পরিকল্পিত হিন্দু ধর্মের মাধ্যমিক বিদ্যালয়, যা রেডব্রিজের লন্ডন বরোতে অবস্থিত। অবন্তী স্কুল ট্রাস্ট ইতিমধ্যেই স্কুলের জন্য একটি আদর্শ সাইট খুঁজে পেয়েছে এবং নির্দিষ্ট করেছে৷

## অংশীদারিত্ব
আই-ফাউন্ডেশনের ভক্তিবেদান্ত কলেজের সাথে একটি অংশীদারিত্ব রয়েছে, বেলজিয়ামের রাধাদেশ আধ্যাত্মিক সম্প্রদায়ের ইসকন দ্বারা পরিচালিত একটি বৈষ্ণব বিশ্ববিদ্যালয় যা চেস্টার বিশ্ববিদ্যালয় দ্বারা বাহ্যিকভাবে যাচাইকৃত ডিগ্রী প্রোগ্রাম অফার করে, যেখানে শিক্ষার ডিগ্রি প্রোগ্রামের ছাত্ররা অবন্তীতে শিক্ষকের প্রশিক্ষণ এবং প্লেসমেন্ট গ্রহণ করতে পারে।

## তথ্যসূত্র

## বহিঃসংযোগ

* I-Foundation 
* Avanti Schools Trust

বিষয়শ্রেণী:আন্তর্জাতিক কৃষ্ণভাবনামৃত সংঘের সাথে অধিভুক্ত স্কুল
বিষয়শ্রেণী:আন্তর্জাতিক কৃষ্ণভাবনামৃত সংঘ
বিষয়শ্রেণী:যুক্তরাজ্য ভিত্তিক হিন্দু সংগঠন
বিষয়শ্রেণী:যুক্তরাজ্যের হিন্দু বিদ্যালয়